Diari Oficial de la Generalitat Valenciana


Sumari del DOGV 5242, del 20-04-2006 (2006/4408)

Informació pública de la Resolució de 17.03.06, segons la qual s'acordà ampliar les actuals autoritzacions a las entitats de crèdit col·laboradores de l'administració municipal en la gestió recaptatòria.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5242

Data del DOGV
:   20-04-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/4408


Organisme emissor
:   Ajuntament de València

Tipus de document
:   Anunci

Informació pública de la Resolució de 17.03.06, segons la qual s'acordà ampliar les actuals autoritzacions a las entitats de crèdit col·laboradores de l'administració municipal en la gestió recaptatòria. [2006/X4408]  
La Junta de Govern Local de l'Ajuntament de València, mitjançant una Resolució núm. 3797-H, de data 17 de març del 2006, dictada per Silvestre Senent Ferrer en exercici de les facultats delegades per la dita Junta mitjançant un acord de 23 de gener de 2004, va acordar ampliar les actuals autoritzacions a les entitats de crèdit que al capdavall es relacionen per a actuar com a col·laboradores de l'administració municipal en la recaptació de tributs i altres recursos de naturalesa pública fora del període voluntari; en la recaptació de tals recursos d'ingrés directe per mitjà d'autoliquidació, i en la recaptació dels ingressos procedents de l'import de les denúncies i les sancions per la comissió d'infraccions a les normes de trànsit i seguretat vial, en el sentit d'autoritzar-les per tal de col·laborar en la recaptació en període voluntari, de l'import dels recursos de la Hisenda municipal procedents de la tramitació dels expedients sancionadors gestionats pel Servici Central del Procediment Sancionador, per mitjà d'utilització dels documents normalitzats d'ingrés que en cada cas hi escaiguen, facilitats als obligats al pagament per l'administració municipal.  
La data d'inici de la prestació del servici queda establida en el dia 1r d'abril del present 2006 o, si és el cas, en aquella posterior en què les entitats de crèdit afectades reberen la notificació formal de l'acte administratiu adoptat.  
La forma i condicions de prestació del servici s'ajustarà a allò que s'ha previngut en els articles 17 i següents del Reglament General de Recaptació, aprovat per Reial Decret 939/2005, de 29 de juliol (BOE núm. 210, de 2 de setembre), i en les Normes de funcionament i intercanvi d'informació, contingudes en la Resolució núm. 13.864-H, de data 13 de desembre de 2005, notificada en el seu dia a les entitats col·laboradores afectades.  
BANC BILBAO BISCAIA ARGENTÀRIA, SA. (BBVA) [codi 0182].  
BANC DE VALÈNCIA, SA. [codi 0093].  
BANC ESPANYOL DE CRÈDIT, SA. (BANESTO) [codi 0030].  
CAIXA D'ESTALVIS I PENSIONS DE BARCELONA (LA CAIXA) [codi 2100].  
CAIXA RURAL DEL MEDITERRANI, SCC (RURALCAIXA) [codi 3082].  
SANTANDER CENTRAL HISPANO SA. (SCH) [codi 0049].  
Tot açò es fa públic perquè en prengueu coneixement i als efectes escaients.  
València, 21 de març de 2006.. El secretari: José-Antonio Martínez Beltrán.